Вехха 1ийра казак тапча хьажийна. Леррина хьоьжура иза Ахьмадан б1аьра, амма къона нохчо шек-д1а вацара. Моьттар дара цунна 1ода т1улг тоха г1ерта. Эххар елира тапча. Теркаца долчу дитташ т1ера г1арца хьалалилхира акха олхазарш. Массо, а Ахьмадан аг1ор хьаьжира. Иза шек а воцуш лаьтташ вара. Кхинд1а ша дан дезарг ца хаьара цунна. Тапча юьйлина а яцара. Полковника хьелаш ч1ог1а б1ег1ийла хаьржинера. Секунданто аллац тапча тоха бакъо яцара шолг1ачун. Цо таро лора лазавина висахь цунна г1о дан, йина чов елахь метта а ваийтина мостаг1чух лата.